‘ગાઇડ’ દ્વારા બે નર્સરી બનાવાઈ છે. જેમાં તેમણે ૪ હજાર ફિશ સીડ નાખ્યા છે. આ ફિશ સીડ ચેન્નઈથી પોલિથિલિન બેગમાં મુંબઈ અને ત્યાંથી કચ્છ આવે છે. લગભગ ૧૬ કલાકમાં કચ્છ પહોંચે છે. સ્થાનિકે જ મળતી વસ્તુઓથી ૪થી ૫ મીટર લાંબંુ અને ૨થી ૩ મીટર ઊંડું પાંજરું બનાવીને, માછીમારી માટેની જાળી લગાવીને જે જગ્યાએ દરિયાનું પાણી પૂરતા પ્રમાણમાં રહેતું હોય છે તેવી જગ્યાએ મુકાય છે. આવું પાંજરું બનાવવાનો ખર્ચ અંદાજે રૃ. ૧૫ હજાર થાય છે. તે લગભગ ૬ વર્ષ ચાલી શકે છે. તેમાં નખાયેલા ફિશ સીડ ૪-૫ મહિનામાં તો ૫૦૦ ગ્રામ સુધી વિકાસ પામે છે. તેથી માછીમારો ઓછી મહેનતે વધુ નાણા રળી શકે છે. આ નાની માછલીઓ વધુ ખારાશવાળા પાણીમાં પણ જીવંત રહે છે.